stanford-oval/wikipedia huggingface dataset:
Yoan Gouffran
Ura > Seurajoukkueura

Gouffran on SM Caenin kasvatti. Hän aloitti ammattilaisuransa seurassa vuonna 2003. Hänet palkittiin kauden 2006-2007 parhaana Ligue 2-pelaajana, kun Caen nousi Ligue 1:een. Kauden 2007-08 jälkeen jopa Arsenal FC oli kiinnostunut Gouffranista hienon Ligue 1-kauden jälkeen, mutta Gouffran pysyi Ranskassa ja siirtyi Girondins de Bordeauxiin. Ensimmäisellä kaudellaan Bordeauxissa Gouffran voitti sekä cupin että liigan mestaruuden.
Tammikuussa 2013 hän siirtyi Englannin valioliigassa pelaavaan Newcastle Unitediin. Vuoden 2013 loppupuolella Gouffranista tuli ensimmäinen Newcastle-pelaaja sitten Alan Shearerin ja vuoden 1997, joka onnistuu tekemään viidessä perättäisessä Valioliiga-pelissä maalin. Kaudella 2014-2015 Gouffran teki 31 pelissä vain kaksi maalia.
Ura > Maajoukkueura

Gouffran on pelannut vuosina 2005-2008 Ranskan alle 21-vuotiaiden jalkapallomaajoukkueessa. Hänelle kertyi 22 peliä, joissa syntyi neljä maalia.
Käännös suomeksi
Ylä-Uusimo

| Ylä-Uusimo |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°27′09″N, 25°25′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskupuro:  Uusimonpuro 
Järvinumero:  14.481.1.010
Mittaustietoja
Pinnankorkeus:  127,8 m  
Pituus:  1 km  
Leveys:  590 m  
Rantaviiva:  3,26 km  
Pinta-ala:  32,283 ha  
Tilavuus:  0,0003844 km³ 
Keskisyvyys:  1,19 m  
Suurin syvyys:  2 m  
Saaria:  3 
 fiYlä-Uusimo 
Ylä-Uusimo  on Keski-Suomessa Pihtiputaalla  Eteläkylän lähellä sijaitseva järvi.
Maantietoa

Järvi on 1,0 kilometriä pitkä, 590 metriä leveä, ja sen pinta-ala on 32 hehtaaria. Järvellä on kartan mukaan kolme saarta. Järvi on luodattu ja siitä on julkaistu syvyyskartat. Järven tilavuudeksi on saatu 384 400 kuutiometriä. Sen keskisyvyys on 1,2 metriä ja suurin syvyys on 2,0 metriä. Sen rantaviivan pituus on 3,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Alvajärven lähi-alueeseen (14.481) se kuuluu. Järven vedenpinnan korkeus on 127,8 metriä mpy.
Loksa

| Loksa Loksa linn |
| --- | --- |
 lippu:  vaakuna
 Loksa
 Koordinaatit: 59°35′03″N, 25°42′49″E 
Valtio:   Viro
Maakunta:  Harjumaa
Pinta-ala:  
 – Kokonaispinta-ala:  3,82 km²
Väkiluku (1.1.2018):  2 663
 – Väestötiheys:  697 as./km²
Aikavyöhyke:  UTC+2
 – Kesäaika:  UTC+3
 
 www.loksa.ee 
Infobox OKVirheellinen NIMI-arvo: 
Droonilla kuvattu video Loksasta 2022
Loksa (saks. Loxa) on kaupunki Harjumaan maakunnassa Virossa, Suomenlahden rannikolla, noin 60 kilometriä Tallinnasta itään. Loksa on Viron pohjoisin kaupunki.
Väestö

Loksan asukasluku oli vuoden 2018 alussa 2 663. Vuonna 2010 asukasluku oli 3 403. Vuoden 2014 alussa asukkaita oli 2 703.
Vuonna 2011 Loksan kaupungissa oli 2 759 asukasta, joista 846 (30,7 %) oli virolaisia, 1 617 (58,6 %) venäläisiä ja 288 (10,4 %) muita kansallisuuksia.
Talous

Kaupungin suurin työnantaja on telakka (Loksa Laevatehase AS).
Muuta

Loksa rajoittuu usealta suunnalta Lahemaan kansallispuistoon.
Loksassa oli vuosina 1942–1944 suomalaisen 44. radio- ja ilmavalvontakomppanian valvonta-asema.
Aiheesta muualla

Kuvia tai muita tiedostoja aiheesta Loksa Wikimedia Commonsissa
Ystävyyden silta (Brasilia–Paraguay)

Valtionraja sillankaiteessa.
Ystävyyden silta (esp. Puente de la Amistad, port. Ponte da Amizade) on Paranájoen ylittävä kaarisilta, joka yhdistää Foz do Iguaçun (Brasilia) ja Ciudad del Esten (Paraguay) kaupungit.
Silta on 552,4 metriä pitkä ja rakennettiin vuosina 1960–1965.
Ystävyyden silta
Zeid Ra’ad Al Hussein

Zeid Ra’ad Al Hussein
Zeid Ra’ad Al Hussein (arab. زيد ابن رعد الحسين‎, Zayd ibn Ra‘ad al-Ḥusayn on jordanialainen aatelinen ja diplomaatti. Hän toimi Yhdistyneiden kansakuntien ihmisoikeuskomissaarina vuosina 2014-2018. Sitä ennen hän toimi Jordanian pysyvänä YK-edustajana New Yorkissa. Hän on rikosoikeuden asiantuntija ja keskittynyt muun muassa konfliktien jälkeiseen jälleenrakennukseen sekä sotarikoksiin. Hän on toiminut myös ydinturvallisuuskysymyksissä ja seksuaalisen hyväksikäytön vastaisissa operaatioissa. Kokemusta hänellä on muun muassa Jugoslavian hajoamissodista.
Zeid otti kantaa myös Yhdysvaltain presidentinvaaleihin 2016 arvostelemalla Donald Trumpin näkemyksiä koskien kidutusta ja vähemmistöjen oikeuksia. Hollantilainen oikeistopopulisti Geert Wilders vastasi usealle poliitikolle esitettyyn jyrkkään kritiikkiin sanomalla prinssin olevan typerys (”utter fool”), ja jatkoi tämän olevan yksi syy lisää hankkiutua eroon Yhdistyneistä kansakunnista.
Zeidillä on Bachelor of Arts -tutkinto John Hopkins Universitystä sekä filosofian tohtorin arvo Cambridgen yliopistosta. Hänellä on vaimo ja kolme lasta.
Yhdysvaltain presidentinvaalit 1804

Yhdysvaltain presidentinvaalit 1804 järjestettiin 2. marraskuuta – 5. joulukuuta 1804. Vaaleissa vastakkain olivat istuva presidentti Thomas Jefferson demokraattis-republikaanisesta puolueesta ja Yhdysvaltain vapaussodan sankari ja entinen Ranskan suurlähettiläs Charles Cotesworth Pinckney federalistisesta puolueesta. Jefferson voitti Pinckneyn selvästi ja varapresidentiksi valittiin George Clinton.
Vuoden 1804 presidentinvaalit olivat ensimmäiset jotka järjestettiin sen jälkeen kun perustuslain 12. lisäys oli ratifioitu, joka uudisti presidentin ja varapresidentin valintamenetelmän. 12. lisäyksen mukaan valitsijamiesten piti tarkasti eritellä valintansa presidentiksi ja varapresidentiksi; aiemmin valitsijamiehet äänestivät vain presidentistä ja toiseksi eniten ääniä saanut valittiin varapresidentiksi.
Tulokset

Yhdysvaltain presidentinvaalit 1804
| Presidenttiehdokas | Presidenttiehdokas | Puolue | Kotiosavaltio | Valitsijamiesäänet |
| --- | --- | --- | --- | --- |

|  | Thomas Jefferson | Demokraatti-republikaanit | Virginia | 162 |
|  | Charles C. Pinckney | Federalistit | Etelä-Carolina | 14 |
| Varapresidenttiehdokas | Varapresidenttiehdokas | Puolue | Kotiosavaltio | Valitsijamiesäänet |

|  | George Clinton | Demokraatti-republikaanit | New York | 162 |
|  | Rufus King | Federalistit | New York | 14 |

| Yhteensä | Yhteensä | Yhteensä | Yhteensä | 176 |
| Voittoon tarvitaan | Voittoon tarvitaan | Voittoon tarvitaan | Voittoon tarvitaan | 89 |

 Lähde: National Archives and Records Administration
Yhdysvaltain presidentinvaalit 1800

Yhdysvaltain presidentinvaalit 1800 järjestettiin 13. lokakuuta – 3. joulukuuta 1800. Vaaleissa varapresidentti Thomas Jefferson päihitti presidentti John Adamsin. Vaalit merkitsivät pitkää demokraattis-republikaanisen puolueen valtakautta ja federalistisen puolueen vääjämätöntä loppua. Ne olivat pitkä ja katkera revanssi vuoden 1796 vaaleista ranskanmielisten, desentralisaatiota kannattavien Jeffersonin ja Aaron Burrin johtamien demokraattis-republikaanien ja Adamsin sekä Charles Pinckneyn johtamien englantilaismielisten, sentralisaatiota kannattavien federalistien välillä. Tärkeimmät poliittiset kysymykset koskivat Ranskan suuren vallankumouksen sivuvaikutuksia, mukaan lukien vastustus kongressin säätämälle verolle, jolla kustannettiin uusi armeija ja laivasto kvasisotaan Ranskaa vastaan 1798. Alien and Sedition Acts -lait, joilla federalistit yrittivät vaimentaa toisinajattelijoita demokraattis-republikaanisissa sanomalehdissä, osoittautuivat myös erittäin kiistanalaisiksi.
Demokraattis-republikaanit olivat hyvin järjestäytyneitä sekä osavaltio- että paikallisella tasolla, kun taas federalistinen puolue oli epäjärjestyksessä ja kärsi katkerasta kahtiajaosta sen kahden johtajan, presidentti Adamsin ja Alexander Hamiltonin, välillä. Juonittelu valitsijamiesäänistä, alueelliset erimielisyydet ja molempien puolueiden järjestämät lokakampanjat tekivät vaaleista tunnistettavasti nykyaikaisen.
Tulokset

Yhdysvaltain presidentinvaalit 1800
| Ehdokas | Ehdokas | Puolue | Kotiosavaltio | Äänet> Määrä | Äänet>  % | Valitsijamiesäänet |
| --- | --- | --- | --- | --- | --- | --- |
|  | Thomas Jefferson | Demokraatti-republikaanit | Virginia | 41 330 | 61,4 | 73 |
|  | Aaron Burr | Demokraatti-republikaanit | New York |  |  | 73 |
|  | John Adams | Federalistit | Massachusetts | 25 952 | 38,6 | 65 |
|  | Charles Cotesworth Pinckney | Federalistit | Etelä-Carolina |  |  | 64 |
|  | John Jay | Federalistit | New York |  |  | 1 |

| Yhteensä | Yhteensä | Yhteensä | Yhteensä | 67 282 | 100 | 276 |
| Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | 70 |

 Lähde: National Archives and Records Administration
Zegen – parittajakeisari

| Zegen – parittajakeisari> 女衒 Zegen |
| --- | --- |

Ohjaaja:  Shōhei Imamura
Käsikirjoittaja:   Shōhei Imamura  Kota Okabe 
Säveltäjä:  Shin-ichiro Ikebe
Kuvaaja:  Masao Tochizawa
Leikkaaja:  Hajime Okayasu
Pääosat:  Mitsuko Baisho
Valmistustiedot
Valmistusmaa:  Japani
Tuotantoyhtiö:   Imamura Productions  Toei Company 
Ensi-ilta:  1987
Kesto:  124 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Zegen (女衒, Zegen) on vuonna 1987 ensi-iltansa saanut Shōhei Imamuran ohjaama musta satiirielokuva. Elokuva esitettiin Cannesin elokuvajuhlilla 1987. Elokuva sijoittuu 1900-luvun alun imperialistiseen Japaniin.
Zehava Ben

Zehava Ben (oik. Zehava Benisty; s. 1968 Beerseba) on israelilainen laulaja. Hän on muzika mizrahit -genren suosituimpia ja 1990-luvun myydyimpiä israelilaisia laulajia.
Ben syntyi marokonjuutalaiseen perheeseen ja kasvoi köyhässä kaupunginosassa Beersebassa. Hänen siskonsa on laulaja Etti Levy.
Wrightin veljesten muistomerkki

Wrightin veljesten muistomerkki
Wrightin veljesten muistomerkki (engl. Wright Brothers National Memorial) on muistomerkki Wrightin veljeksille. Muistomerkki sijaitsee Kill Devil Hillsin kylässä Pohjois-Carolinan osavaltiossa Amerikan Yhdysvalloissa. Muistomerkin rakentaminen aloitettiin vuonna 1930 ja se valmistui vuonna 1932. Muistomerkki on valmistettu graniitista. Muistomerkki on 18 metriä korkea. Muistomerkki pääsi vuonna 1966 National Register of Historic Places -rekisteriin. Muistomerkin lähellä sijaitsee Wrightin veljesten museo.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wright Brothers National Memorial
Wright Cycle Company

"Wilbur Wright Työskentely Bicycle Shop", ca. 1897
Wright Cycle Company on yhdysvaltalaisten Wrightin veljeksten perustama polkupyöriä valmistava yritys. Yritys toimi viidellä paikkakunnalla Daytonissa, Ohiossa. Orville ja Wilbur Wright perustivat polkupyöräkorjaamon vuonna 1892. Vuonna 1896 toimintaa laajeni polkupyörien valmistukseen ja myyntiin. Wrightit keksivät itseöljyävän navan ja kehittivät polkupyörän kampien valmistustekniikkaa lisäämällä muun muassa vasemmanpuoleiseen kampeen vasenkätiset kierteet estämään polkimen aukikiertymistä ajon aikana.
Veljekset käyttivät polkupyörien myynnistä saamansa tulot lentokoneisiin liittyviin kokeisiinsa.
Käännös suomeksi
Worcesterin piirikunta (Maryland)

Worcesterin piirikunta (engl. Worcester County) on Yhdysvaltojen Marylandin osavaltiossa sijaitseva piirikunta. Sen väkiluku oli 52 276 vuonna 2019. Piirikunnan hallintokeskus on Snow Hillin kunta. Piirikunta on perustettu vuonna 1742.
Aiheesta muualla

Kuvia tai muita tiedostoja aiheesta Worcesterin piirikunta (Maryland) Wikimedia Commonsissa
Ylä-Valasjärvi

| Ylä-Valasjärvi Valaslampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°30′45″N, 26°03′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskujoki:  Valasjoki Valasjärveen 
Järvinumero:  14.814.1.006
Mittaustietoja
Pinnankorkeus:  106,2 m  
Pituus:  550 m  
Leveys:  290 m  
Rantaviiva:  1,409 km  
Pinta-ala:  9,312 ha  
Saaria:  1 
 fiYlä-Valasjärvi 
Ylä-Valasjärvi tai Ylä-Valaslampi eli Valaslampi on Päijät-Hämeessä Hartolassa Ykkälän lähellä sijaitseva järvi.
Maantietoa

Järvi on 550 metriä pitkä, 290 metriä leveä, ja sen pinta-ala on 9,3 hehtaaria. Järvellä on kartan mukaan yksi saari.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Kilpilammen valuma-alueeseen (14.814) se kuuluu. Järven vedenpinnan korkeus on 106,2 metriä mpy.
Aiheesta muualla

Häkkinen, Hanna & Raunio, Janne: Hartolan, Heinolan ja Sysmän vesistötutkimukset vuonna 2009 (PDF) (tutkimusraportti 120/2010) Kymijoen vesi ja ympäristö ry. Viitattu 27.10.2022.
(14.8)
Wilkes

Wilkes voi tarkoittaa seuraavia:
Sukunimenä

Charles Wilkes (1798–1877), yhdysvaltalainen merivoimien upseeri ja tutkimusmatkailija
Donna Wilkes (s. 1959), yhdysvaltalainen näyttelijä
Faas Wilkes (1923–2006), alankomaalainen jalkapalloilija
Jamaal Wilkes (s. 1953), yhdysvaltalainen koripalloilija
John Wilkes (1725–1797), englantilainen lehtimies ja liberaali poliitikko
Maurice V. Wilkes (1913–2010), brittiläinen tietojenkäsittelytieteilijä
Rodney Wilkes (1925–2014), trinidadtobagolainen painonnostaja ja olympiamitalisti.
Kuvitteellisia henkilöitä

Annie Wilkes, Stephen Kingin romaanissa Piina ja siihen perustuvassa samannimisessä elokuvassa
Kuolonsyöjä Harry Potter romaaneissa
Muita merkityksiä

USS Wilkes, useita aluksia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wilkes”, voi hakea sivunnimihaulla, laajalla sivunnimihaulla tai tekstihaulla.
Åna-Siran kirkko

| Åna-Siran kirkko Åna-Sira kirke |
| --- | --- |
 Kirkko vuonna 2009.
Sijainti:  Sokndal, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1888
Suunnittelija:  Jacob Wilhelm Nordan
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Åna-Siran kirkko (norj. Åna-Sira kirke) on Sokndalin kunnassa Rogalandin läänissä Norjassa sijaitseva puinen pitkäkirkko vuodelta 1888.
Aiheesta muualla

Kuvia tai muita tiedostoja aiheesta Åna-Siran kirkko Wikimedia Commonsissa
Worcester (täsmennyssivu)

Worcester voi tarkoittaa ainakin seuraavia:
Worcester, kaupunki Englannissa
Worcester, kaupunki Massachusettsissa, Yhdysvalloissa
Worcester, kaupunki Etelä-Afrikassa
worcesterkastike, maustekastike
Worcestershire, kreivikunta Englannissa
Turnix worcesteri eli luzoninpyyjuoksija, pyyjuoksijoiden sukuun kuuluva lintu
Worcester Sharks, yhdysvaltalainen jääkiekkojoukkue
Worcester (1651), 48-tykkinen kolmannen luokan linjalaiva
HMS Worcester (1698), 50-tykkinen neljännen luokan alus
HMS Worcester (1735), 60-tykkinen neljännen luokan alus
HMS Worcester (1769), 64-tykkinen kolmannen luokan linjalaiva
HMS Worcester (1843), 52-tykkinen neljännen luokan alus
HMS Worcester (D96), Amiraliteetin parannellun W-luokan hävittäjä
HMS Worcester (tukikohta), Thames Nautical Training College 1862–1968
Sukunimi

Dean Conant Worcester (1866–1924), yhdysvaltalainen lintutieteilijä ja liikemies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Worcester”, voi hakea sivunnimihaulla, laajalla sivunnimihaulla tai tekstihaulla.
Worcesterin piirikunta (Massachusetts)

Worcesterin piirikunta (engl. Worcester County) on Yhdysvaltojen Massachusettsin osavaltiossa sijaitseva piirikunta. Sen väkiluku oli 830 622 vuonna 2019. Piirikunnan hallintokeskus ja väkiluvultaan suurin paikkakunta on Worcesterin kaupunki. Piirikunta perustettiin 2. huhtikuuta 1731.
Aiheesta muualla

Kuvia tai muita tiedostoja aiheesta Worcesterin piirikunta (Massachusetts) Wikimedia Commonsissa
Ylä-Jäppä

| Ylä-Jäppä |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°21′08″N, 24°56′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Tulouomat:  Matkusjoki Nielujärvestä, uoma Poikkeusjärvestä
Laskujoki:  Lampare Savijärveen 
Taajamat:  Kinnulan kirkonkylä 
Järvinumero:  14.452.1.002
Mittaustietoja
Pinnankorkeus:  141,1 m  
Pituus:  4,1 km  
Leveys:  2,2 km  
Rantaviiva:  18,3241 km  
Pinta-ala:  3,0506 km²   
Tilavuus:  0,00941275857 km³ 
Keskisyvyys:  3,04 m  
Suurin syvyys:  11,8 m  
Saaria:  9 
 fiYlä-Jäppä 
Ylä-Jäppä  on Keski-Suomessa Kinnulassa sen kirkonkylän vieressä sijaitseva järvi. Järvi muodostuu Ala-Jäpästä, jonka muodostaa Koukosalmen pohjoispuolen, ja Ylä-Jäpästä, joka on nimitys järven eteläosasta.
Maantietoa

Järvi on 4,1 kilometriä pitkä, 2,2 kilometriä leveä, ja sen pinta-ala on 305 hehtaaria eli 3,1 neliökilometriä. Järvi on morfologialtaan kolmiosainen. Ala-Jäpän järvenosa jää Koukosalmen pohjoispuolelle. Salmen itärannasta työntyy järvelle Koukoniemi ja länsirannasta Niemenkylän nimetön niemi. Salmi on alle 100 metriä leveä ja keskeltä vain 2,1 metriä syvä. Ala-Jäppä on muuta järveä syvempi, vaikka siinä on kaksi matalikkoa. Syvin kohta yltää 8,3 metrin syvyyteen. Koukonsalmen eteläpuolella on Ylä-Jäpän pohjoisosa, joka on matalaa ja kivikkoista järvialuetta. Järvenosan syvin kohta on 3,7 metriä syvä. Se päättyy Hakkaraniemen kärkeen, missä Ylä-Jäpän järvenselkä kaartuu länteen päin. Täällä sijaitsee L-kirjaimen muotoinen syvännejakso, jonka länsikulmassa on yli 10 metriä syvää. Syvännejakso päättyy etelässä ennen Matkusjoen suuta, missä on enää 2–3 metriä syvää.
Sillä on 9 saarta, joiden yhteispinta-ala on 2,66 hehtaaria, mikä tekee noin prosentti järven pinta-alasta. Saarista 8 on yli aarin ja alle hehtaarin kokoisia, ja Pyöreäsaari on alle neliökilometrin kokoinen. Pieniä saaria ovat esimerkiksi Lammassaaret. Järvi on luodattu ja siitä on julkaistu syvyyskartat. Järven tilavuudeksi on määritetty 9,41 miljoonaa kuutiometriä ja sen keskisyvyydeksi 3,0 metriä. Sen suurin syvyys on 11,8 metriä, joka sijaitsee Hakkaraniemen eteläpuolella keskellä järveä. Järven rantaviivan pituus on 18,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Ylä-Jäpän alueeseen (14.452) se kuuluu. Järven vedenpinnan korkeus on 141,1 metriä mpy.
Historiaa

Vuoden 1964 peruskartassa on Kuukkanen suota ja kosteikkoa, jonka luontainen laskuoja alkoi suon kaakkoispäästä laskien Ylä-Jäppään. Kartassa näyi laskuojan pohjoispuolella 350 metriä pitkä kaivanto, jolla Kuukkasta on pyritty kuivattamaan. Vuoden 1992 peruskartassa on Kuukkasen suomaat raivattu peltomaaksi. Matksujoki, joka alkaa Nielujärvestä, virtaa laajan suoalueen läpi matkallaan Ylä-Jäppään. Suoalueen nimityksiä ovat Iso Sääksneva ja Vehkaneva. Ne olivat vielä vuoden 1964 kartassa luonnontilassa. Muutamia suo-ojia oli jo tuoloin ehditty kaivamaan Matkusjokeen ja siihen yhtyvään Palokista alkavaan Palokinpuroon. Soiden ojittaminen oli ainakin vuoden 1992 peruskartassa saatu päätökseen ja Vehkanevan turvetuotantoalue oli saavuttanut silloin suurimmaan laajuutensa. Vehkanevan turvetuotantoalue on rasittanut Ylä-Jäppää toiminta-aikanaan kuivatusvesillään, mutta sen toiminta on loppunut .
Monet ranta-alueiden paikannimet ovat saaria. Niitä ovat esimerkiksi Isosaari, Jäpänsaari ja Pölkinsaari, vaikka ne kuuluvat mantereeseen. Tämä viittaisi historialliseen järvenlaskuun, josta ei tässä ole esittää lähteitä. Tietoon tulisi suhtautua siksi varauksella. Mahdollisen järvenlaskun seurauksena olisi syntynyt Katiskalahti ja Pitkälahti, jotka ovat nykyään kosteikkoalueita monine lampineen.
Zafar (Jemen)

| Zafar |
| --- | --- |

Sijainti
 Zafar
Koordinaatit:  14°12′41″N, 44°24′12″E
Valtio:   Jemen
Historia
Tyyppi:  kaupunki
Huippukausi:  ensimmäinen vuosisata jaa. – 500-luku jaa.
Alue:  Himyar
Infobox OKNimi-testi OK: 
Zafar on historiallinen kaupunki Jemenissä. Se tunnettiin osia Arabian niemimaan eteläosista hallinneen Himyarin kuningaskunnan pääkaupunkina. Kaupunki on ollut olemassa vähintään ensimmäiseltä vuosisadalta jaa. ja mahdollisesti se perustettiin jo vuosisataa aikaisemmin. Zafar kukoisti Himyarin kuningaskunnan tuhoutumiseen saakka 500-luvulla. Myöhemmin se raunioitui menetettyään aseman alueen pääkaupunkina.
Alkuperäisiä rakennelmia ei ole säilynyt ehjänä, mutta paikan löytöihin lukeutuvat rakennusten jäänteet, reliefit ja piirtokirjoitukset.
Kohde

Zafar sijaitsee Jemenissä noin 8 kilometriä Yarimin kaupungista etelään Jemenin pääkaupunki Sanaasta Taiziin ja Adenin kulkevan maantien itäpuolella. Ale on suurta laaksoa lähellä Wadi Banan alkupäätä. Vanhan kaupungin raunioilla on myös Zafar-pikkukylä ja museo.
Zafar on nykyisin raunioitunut ja sen Himyarin kuningaskunnan aikaisia rakennelmia ei ole säilynyt ehjänä yhtäkään. Tuhot esimerkiksi alueella sattuneiden maanjäristysten ja sotien takia ovat olleet kattavia. Paikalliset ovat myös käyttäneet suuria määriä raunioiden kivistä uusien talojen rakentamiseen. Tärkeimpien löytöjen joukossa ovat rakennusten jäänteet, reliefit ja piirtokirjoitukset.
Kattavimman kuvauksen Zafarin kaupungista kirjoitti 900-luvulla elänyt jemeniläinen historioitsija al-Hamdani. Hamdani kuvaili kaupungissa olleen kolme palatsia nimeltään Raydan, Šawhatan ja Kawkaban. Raydan on yhdistetty Himyarin kuninkaan palatsiin. Paikalliset käyttävät nimeä kaupungin akropolista. Hamdani sanoo kaupungilla olleen yhdeksän kaupunginporttia. Hän lainaa myös runoilijoita, jotka kuvailivat kaupungin kukoistusta ja etenkin Rydanin palatsin loistokkuutta. Historiallisissa lähteissä viitataan kaupunkiin rakennetun kirkkoja, joista ei kuitenkaan ole jäänyt merkkejä nykypäiviin.
Historia

Zafar on perustettu ehkä jo vuonna 115 eaa. himyarilaisen ajanlaskun alussa. Sen tiedetään olleen olemassa jo ainakin ensimmäisellä vuosisadalla jaa., jolloin sen mainitsivat antiikin lähteet Plinius ja teoksen Periplus Maris Erythraei tuntematon kirjoittaja. Plinius kirjoittaa kaupungin nimen olevan Sapphar ja sen sijaitsevan Arabia Felixin sisämaassa. Periplus Maris Erythraei kirjoittaa kaupungin sijaitsevan yhdeksän päivän matkan päässä Punaisenmeren rannikolta ja kaupunkia hallitsevan "himyarilaisten ja sabalaisten" kuningas. Seuraavalla vuosisadalla elänyt Ptolemaios kuvailee kaupunkia metropolina. Paikallisista lähteistä vanhin on ajoitettu samoin ensimmäiselle vuosisadalla jaa. Tuolloin mainitaan hallitsijan titteli Saban kuningas ja Raydanin herra. Raydan viittasi Zafarissa sijainneeseen palatsiin.
Rooman keisari Constantius II lähetti vuoden 342 jaa. paikkeilla Himyariin lähetystön, jonka lopputuloksena Himyariin sanotaan perustetun kolme kirkkoa. Ilmeisesti yksi niistä rakennettiin pääkaupunkiin, johon viitattiin nimellä Tapharon. Monoteismista kertovat ensimmäiset paikalliset lähteet ovat Zafarista löydettyjä tekstejä 300-luvun loppupuoliskolta. 500-luvun alussa teksteissä puhutaan puolestaan kaupunkiin asettuneista etiopialaisista lähettiläistä. Hieman myöhemmin Himyarin juutalaisuuteen kääntyneen kuninkaan Dhu Nuwasin kerrotaan vainonneen kristittyjä ja etiopialaisia muun muassa tuhoten Zafarissa sijainneen kirkon. Viittauksia näihin tapahtumiin on myös syyriaksi kirjoitetuissa hapiografeissa. Toisaalta vähintään osa kaupunkilaisista harjoitti kaiverrusten perusteella juutalaisuutta Dhu Nuwasin tapaan. Dhu Nuwasin sanotaan kärsineen tappion kristitylle etiopialaiselle kuninkaalle, joka valtasi Himyarin vuonna 525. Etiopialaisia seurasivat sasanidit, joiden kuvernöörit hallitsivat Sanaasta. Gimyarin tuhoutuessa päättyi Zafarin asema hallinnollisena pääkaupunkina ja sen merkitys alkoi vähetä. Keskiajalla se oli jo kokonaan raunioitunut.
Zafarista löydetty reliefi.